Vrystaat Kunstefees weer verrykend | Netwerk24
Deur Annatjie Van Staden, Noordstad 17 Julie 2018 00:00
Die Vrystaat Kunstefees is vanjaar weer verrykend beleef. Hier volg die een en ander oor vertonings wat ek in die Wynand Mouton-teater bygewoon het.
Die vier manne het Vrydag vir spanningvolle pret gesorg met professionele spel. Die gehoor was seker moeg, want die applous­ was nie waardige erkenning genoeg nie.
Dit het Drie susters in die skadu gestel. In laasgenoemde het Nicole Holm wel uitgestyg bo die powere stemprojeksie van die ander twee susters. Die storielyn het gevolglik verlore gegaan en van die gehoor moes waak teen Klaas Vakie.
Tinarie van Wyk Loots se briljante spel in Wild het aan Siegfried Mynhardt herinner.
Haal asem het ’n aangrypende perspektief gebied, vanuit ’n ander wêreld en die tragiek het realisties­ oorgekom. Groot waardering aan al die kunstenaars wat ons kom vermaak het!
Uit die hart uit dankie, Volksblad, vir die beter, beste, allerbeste Vrystaat Kunstefees met ’n warm hart en meer produksies van hoë gehalte. Alles was huilmooi.